Seda mõõdupuud hakkasin tikkima millalgi 90-ndate algul, aga tol korral jäi ta kahjuks pooleli. Nüüd, kui oma käsitöökappi tuuseldasin, siis leidsin sealt selle ja veel nii mõnegi põneva asja, mis kunagi pooleli jäänud. Selle mõõdupuu võtsin kätte ja tegin valmis, eks näis millal ülejäänud asjad ära lõpetan.  Muster on jällegi  võetud ajakirjast "Anna", kuid värvid ei ole need, mis seal ette nähtud olid. Seda seetõttu, et kui ma mõõdupuu tikkimist alustasin, siis oli mul toredast nõuka-ajast alles veel tonnide viisi mulineed ja tahtsin need hoolega ära kasutada.    Esialgu ei ole see veel ka seinale kinnitatud - ootab lihtsalt akutrelliga meest, aga küll see mees ka ükskord tuleb :)